Am wakken it-id-nenna yakan, aṭas i yesseqdacen inaw (awal) i useɣref, akken ad aɣen medden awal-is, akken ad d-ddun wiyaḍ did-s rnu ad teṭṭuqet tama-s, gar-asen, at tesreṭ (ccix n lǧamaɛ), akken ad aɣen medden abrid n r-Rebbi ; at wezref (abugatu), akken ad d-imnaɛ amdan (tarbaɛt) mi ara yaḥkem fell-as uxxam n creɛ s leɣrama, s tmenɣiwt neɣ s lḥebs ar fo ; at tsertit, akken ad d-ddun did-s neɣ ad bbuṭin medden ɣef leflani (leflantiyya) ; amedyaz, akken ad yesselqi agdud neɣ ad as-yaɛǧeb ; at udellel, akken ad aɣen medden selɛa-nni ; ad tussna, akken ad yesseɣref imeɣri, atg.